Downloaded from YTS.MX
Official YIFY movies site: YTS.MX
TÄMÄN ELOKUVAN TAPAHTUMAT SIJOITTUVAT YHTEEN VIIKKOON KEVÄÄLLÄ 1988
Oletko valmis?
En näe tulkkia.
Mitä minä mikrofonilla teen?
Viiton yleensä tällä korkeudella.
Jep, suurin piirtein tässä
Mutta eläytyessäni liikun paljon.
Lienee parempi, että laitan silmälasit.
No niin.
Taidan pärjätä ilmankin.
Kaikki valmiina?
Kyllä, vihdoinkin!
Minulla on aikamoinen tarina.
GALLAUDETIN YLIOPISTO, WASHINGTON
MAAILMAN AINOA KUUROJEN YLIOPISTO
Olin tyttöystäväni huoneessa.
SUNNUNTAI
Yhtäkkiä…
valot alkoivat välkkyä…
ja tunsin värähtelyä.
Joku potki ovea…
mikä tarkoittaa: "Kiireesti nyt!"
Menin nopeasti ovelle.
Sitten menin alakertaan kampuksen ulko-ovelle.
Tämä on suora lähetys Gallaudetin yliopistolta,
missä opiskelijat osoittavat mieltään
vaikuttaakseen oppilaitoksensa tulevaisuuteen.
Uusi rehtori nimitetään pian,
ja opiskelijat haluavat johtoon yhden omistaan.
Olin palaamassa kotiin KFC:stä.
Söin pussista ajaessani.
Samalla viitoin toisella kädelläni,
mutta tapailin kuulevaa tyttöä, ja hän huolestui ajotaidostani.
Hän viittoi: "Kuuro kuski katsoo tietä."
Vastasin: "Ota iisisti."
Kun saavuin kampukselle…
ihmiset hakkasivat
autoni konepeltiä.
Nämä opiskelijat ovat protestoineet ja odottaneet
yliopiston porttien ulkopuolella,
kun johtokunta on pitänyt kokousta sisällä.
Jos opiskelijat saavat, mitä haluavat,
yliopisto saa ensimmäisen kuuron rehtorin
124-vuotisen historiansa aikana.
Kävelin alas rinnettä ja näin valtavasti väkeä.
Ilmassa tuntui energiaa.
Ajattelin mielessäni: "He valitsevat kuuron rehtorin."
Gallaudet on maailman ainoa kuurojen yliopisto,
eikä sillä ole ollut kuuroa rehtoria 124-vuotisen historiansa aikana.
Vuonna 1864 Abraham Lincoln allekirjoitti lain,
jolla perustettiin ensimmäinen kuuroille tarkoitettu yliopisto.
KUURO REHTORI NYT!!
Nyt oli oikea hetki.
Joku oli tuonut mukanaan laatikon.
Se oli täynnä lehtisiä.
Joku antoi minulle paperilappusen.
Näin paperin…
Nostin sen käteeni ja luin sen.
Minähän sanoin.
Kuulevia ihmisiä.
Katsoin ympärilleni ja yhtäkkiä…
Gallaudetin yliopistolla on tänään puhjennut tulimyrsky.
Koulun valitsijalautakunta
hylkäsi kaksi kuuroa rehtorin paikkaa hakenutta
ja valitsi naisen, joka kuulee.
En suostu hyväksymään tätä.
Hakijoiden joukossa oli kaksi kuuroa miestä:
Harvey Corson ja I. King Jordan,
Gallaudetin yliopiston taide- ja tiedeaineiden dekaani.
Kiista liittyy kolmanteen hakijaan,
kuulevaan naiseen nimeltä Elisabeth Zinser.
Oli mahdotonta, että he valitsivat kuulevan, eivät kuuroa.
HYVÄKSYTTEKÖ NÄMÄ PAPERIT? PIDÄTTEKÖ NE?
HEITÄTTEKÖ NE POIS? POLTATTEKO NE? KYLLÄ!!
He olivat todella vihaisia.
He tunsivat itsensä loukatuiksi.
He halusivat väkivaltaa.
Ensimmäisenä ajattelin hallintaa.
Väkijoukko oli riistäytynyt täysin hallinnasta.
Kun näen sinut videolla,
näytät helkkarin coolilta.
Olin huomattavasti hoikempi.
Nousin seisomaan ja sanoin: "Istukaa kaikki alas."
Ja kaikki tottelivat.
ETELÄ-AFRIKASSA ON APARTHEID TÄMÄ ON DEAF-HEID
Olen yhtä loukkaantunut kuin kaikki muutkin,
kun meille kuuroille sanotaan:
"Ette ole kyllin päteviä!"
Näen ihmisen, joka on täynnä raivoa
ja valmiina toimimaan.
Oletko ollut sellainen aina?
Muille ihmisille
olin viaton enkeli, mutta vanhempani eivät uskoneet sitä.
He tiesivät, että olin pieni pirulainen.
Etkö siis olekaan enkeli?
No, onhan minulla pieni sädekehä,
mutta se on hiukan himmentynyt.
Se on hiukan vino.
Isäni oli alueen paras hammasteknikko.
Moni meni vastaanotolle isän takia,
mutta kukaan ei arvannut, että hän oli kuuro.
Muut teknikot tapasivat sanoa:
"Onpa noloa, että meillä on kuuro työkaveri."
Niinpä hänet laitettiin kellariin.
Siellä hän teki työnsä joka päivä.
Hän ei saanut koskaan istua yläkerrassa.
Oliko hän katkera?
Siihen aikaan kuurot olivat tottuneet siihen.
He vain hyväksyivät sen.
Mutta minä en aio hyväksyä sitä.
Miten vihainen olet?
Kuinka vihainen?
Nyt on parempi.
Minulle ei käy niin.
Maailma ei voi pysäyttää meitä!
Kiista on tuonut huomiota ryhmälle,
joka on tottunut toimimaan
kaukana julkisuuden valokeilasta.
Tuo ryhmä on Gallaudetin yliopiston johtokunta.
Pyysin, että he lähettäisivät yhden henkilön selittämään meille,
ja he sanoivat: "Meillä on kiire."
Paskapuhetta!
Johtokunnan jäsenet
eivät halunneet julkista yhteenottoa.
Eli emme merkitse heille mitään.
KUURO JOHTAJA NYT!
Se on heidän asenteensa.
Aloimme pohtia, missä johtokunta on. Missä se oikein on?
Haluamme tietää miksi!
Haluamme selityksen!
Mutta minäpä tiesin, missä johtokunta istui.
TÄNÄ ILTANA
Vihaiset opiskelijat marssivat Mayflower Hotelille,
missä osa johtokunnasta aikoi ruokailla.
Olin joukon kärjessä.
Johdin kaikkia.
Kai opiskelijat valitsivat minut.
Olin opiskelijakunnan presidentti,
mutta olin astunut tehtävääni vain muutama päivä aikaisemmin.
Emme voi sallia sitä! Emme voi!
Minut siis puskettiin veteen ennen kuin osasin edes uida.
Se tuntuu iskulta vasten kasvoja.
Ihmiset alkoivat tulla juttelemaan kanssani.
Ikään kuin olisin ollut vastuussa.
He odottivat minun johtavan heitä. "Ohjaa minua. Mitä teemme seuraavaksi?"
Kuka opiskelijoita johti?
Minä.
Johtokunta on kolmannessa kerroksessa.
Tiedättekö, mitä jäsenet tekevät?
He istuvat syömässä upeaa ateriaa
ja tekemässä pilaa opiskelijoista.
Älkää antako heidän lähteä puhumatta ensin meille.
Opiskelijat tarkkailevat johtokunnan puheenjohtajaa,
Jane Bassett Spilmania.
Se nainen.
Opiskelijat ovat vihaisia, emmekä vieläkään käsitä,
koska vaikuttaa siltä, että rehtoriksi olisi pitänyt valita kuuro hakija.
Hän oli snobbailun ja vaurauden perikuva.
Pukeutui laivastohenkisiin vaatteisiin.
Edustatte kuuroa kansaa.
Se oli kaaosta.
Kaikki viittoivat samaan aikaan.
Väkijoukko on saatava hallintaan.
Washingonin poliisin mukaan teidät pidätetään.
Päätös on teidän.
Päätin siis tarttua tilanteeseen.
Poliisin mielestä väkijoukko on liian lähellä hotellia.
Antakaa meille tilaa.
En kuule mitään.
Olen täysin kuuro…
mutta minulla on rytmitajua.
Osaan seurata rytmiä.
Musiikkia voi seurata liikkumalla, koska sen tuntee.
Lukiossa olin cheerleader.
Esitimme Pac-Man-tanssin.
Yhteisössämme on tapana vitsailla.
Kun nousemme autoon ja laitamme radion päälle,
ajattelemme: "Ai, täältä tulee musiikkia."
Oikeasti ne ovatkin uutiset.
Liike ja rytmi…
on kaikki kaikessa.
Spilman ulos! Spilman ulos!
Spilman ulos!
Tajusin, että tarvitsimme rytmiä,
jotta kaikki pysyisivät samassa tahdissa.
Spilman ulos!
Te onnistuitte.
Johtokunta kuulee teitä.
Spilman myöntyi puhumaan opiskelijoille.
Poliisi sanoi ympäröivänsä hänet ja suojelevansa häntä.
Tulin sanomaan, että nimeni on Jane Bassett Spilman.
Olen Gallaudetin johtokunnan puheenjohtaja.
Suo anteeksi, Jane.
Suo anteeksi, mutta emme ole tyytyväisiä
tuoreeseen päätökseenne.
Olet heille selityksen velkaa…
Kun tapasin Spilmanin, olin todella vihainen.
Meillä oli kuuroja hakijoita. Olimme valmiita siihen.
He olivat vieläpä hyviä hakijoita.
Kaksi yhtä vastaan.
Kaksi kuuroa hakijaa ja vain yksi kuuleva hakija.
Minusta teidän on annettava heille selitys.
Tim, te halusitte,
että tulen tänne puhumaan näille ihmisille.
Hän oli hyvin sievistelevä.
Halusitte, että puhun opiskelijoille.
Kuin stereotyyppinen englantilaisleidi.
Hän oli nainen…
joka olisi viihtynyt teekutsuilla.
Kokeillaan ensin puhua keskenämme.
Ehkä voimme sitten puhua asiasta yhdessä.
Taitaa olla parasta,
että te kaikki palaatte Gallaudetiin,
ja me kaikki vietämme rauhallisen illan…
Sontaa!
Rauhoittukaa.
Minulla on kysymys.
Osaatko viittoa? Osaatko?
En osaa…
Hän ei ymmärtänyt yhtään mitään
kuuroihin liittyvistä asioista.
Ei mitään.
Hyvä on.
Jane, voisinko sanoa erään asian…
Niinpä kysyin: "Miksi?"
"Miksi nimititte Zinserin?"
Hän vastasi:
"Kuurot ihmiset eivät ole valmiita toimimaan
kuulevassa maailmassa."
Mitä?
Sanoiko hän tosiaan niin?
Sanoiko hän niin?
Tulkki sanoi: "Kuulitte oikein."
Halusimme huutaa raivosta.
Mutta miten huudetaan
meidän kielellämme?
Heidän maailmansa on ehkä hiljainen, mutta heidän raivoaan
ei tänään voi olla kuulematta.
Olen niin vihainen, että vatsaani sattuu.
Jututamme tri Zinseriä, joka on kotona Greensborossa.
Haluaisin kertoa heille, että minulle on etuoikeus
toimia niin upean yliopiston rehtorina.
Olemme odottaneet 124 vuotta.
Miksi? Miksi kuuleva rehtori?
Sisälläni alkoi kyteä.
Kuten näette takanani,
sadat Gallaudetin opiskelijat ovat kerääntyneet
kampuksen liikuntasaliin.
Minusta emme voi kuitenkaan sanoa,
että yksikään yksittäinen ominaisuus hakijassa,
olipa hän kuuro tai kuuleva,
olisi sinänsä riittävä peruste virkaan valitsemiselle.
Kokoonnuimme ryhmäksi
pieneen piiriin keskustelemaan siitä, mitä teemme seuraavaksi.
Jotain oli tehtävä,
mutta mitä?
Järjestäisimmekö seuraavana päivänä marssin?
Pitäisikö meidän tehdä niin? Ei, ei pitäisi.
Mitä siis teitte?
Moni tulee olemaan meille vihainen.
Mikä kauppa?
Mene Florida Streetillä sijaitsevaan kauppaan.
Emme halunneet vain kuuroa rehtoria.
Oli kyse suuremmasta asiasta.
Kuulevat ihmiset lyttäävät meidät aina.
Opiskelijoiden mukaan johtokunta
on ennakkoluuloinen kuuroja kohtaan.
Menkää nyt!
Päätimme sytyttää kipinästä liekin.
Lynda, minulla on kysymys.
Onko opiskelijoilla toivoakaan
saada päätös pyörrettyä?
Johtokunnan puheenjohtaja Spilman
sanoo päätöksen olevan lopullinen. He eivät muuta mieltään.
Liekit roihahtivat.
Hetki on koittanut. Haluamme sen nyt.
Haluamme kuuron rehtorin nyt.
Isoisäni soitti minulle
tekstipuhelimella.
Se on laite, jolla soitamme puheluita.
HEI, VAARI GA
"GA" tarkoittaa "ole hyvä".
"On sinun vuorosi kirjoittaa."
Vaari ei kuitenkaan kirjoittanut kovin nopeasti.
NÄIMME UUTISET
Vaari sanoi…
KUNNIOITA ITSEÄSI VANHEMPIA IHMISIÄ.
Hyvä luoja.
Hän ei sanonut sitä suoraan, mutta tiesin, mitä hän ajatteli.
"Hyväksy asia."
"Keskity olennaiseen."
Vanhempani erosivat, kun olin kuusivuotias.
Vaarista tuli minulle tärkein isähahmo.
Hän kävi Columbian yliopistoa 1930-luvulla.
Tulkkeja ei ollut.
Hänen oli luettava huulilta,
mutta hän valmistui suoritettuaan kolme eri tutkintoa.
Hänellä oli siis korkeat odotukset minuakin kohtaan.
Jos viitoimme julkisella paikalla, hän ei pitänyt siitä.
Hän tapasi aina sanoa:
"Viito pienemmässä tilassa."
Niinpä minä aloin hitaasti
ja vähitellen viittoa suuremmin ja suuremmin.
Se oli kohtalokasta touhua.
Vaari sanoi aina: "On hyvin tärkeää, että sovit kuulevaan maailmaan."
Minä mietin: "Miksi ihmeessä?
Ei minun pitäisi sovittaa itseäni kuulevaan maailmaan.
Minulla on oma maailmani."
MAANANTAI
Tällä aikakaudella on välillä nähty vihaisia,
äänekkäitä mielenosoituksia…
TUUTTAA JOS HALUAT KUURON REKSIN
…mutta kuurojen protesti, kuten heidän maailmansa,
on enimmäkseen aavemaisen äänetön.
HETKI ON KOITTANUT
Gallaudetin kuurojen yliopiston opiskelijat väittävät,
että heidän oppilaitoksensa hallinto ei suostu kuuntelemaan.
Niinpä opiskelijat
ovat sulkeneet koulunsa.
Lukitsimme kaikki portit.
Ja opiskelijat ajoivat busseja
kaikkien kampukselle johtavien porttien eteen.
Kuka olet? Vartijako?
Oletko töissä täällä? Oletko henkilökuntaa?
Se oli melkein kuin täydellinen armeijaoperaatio.
Perustimme tukikohdan.
Ovatko opiskelijat valmiita pitämään esteet paikoillaan?
Ehdottomasti.
Antaisimme vaikka sielumme, jotta saisimme kuuron rehtorin.
Me määräsimme.
Opiskelijat ovat erityisen raivoissaan
johtokunnan puheenjohtaja Jane Bassett Spilmanille…
YMMÄRRÄN VIITTOMIA SPILMANIA PAREMMIN!
…joka puolusti rehtorin valintaa, eikä osaa viittomakieltä. Hän totesi:
"Kuurot eivät ole valmiita toimimaan
kuulevassa maailmassa."
Tuo virheellinen lausunto…
"Kuurot eivät ole valmiita toimimaan kuulevassa maailmassa."
…ei pidä paikkaansa.
- Etkö sanonut niin? - En.
Minut tulkittiin väärin.
Mitä sitten sanoit?
Puhuin tietenkin tulkin kautta.
Ja se oli… hyvin ainutkertainen tilanne.
Yllä lenteli helikoptereita,
ja ikkunan ulkopuolella oli tuhansia opiskelijoita,
jotka huusivat ja karjuivat.
Se oli hurjaa.
Se, mitä sitten sanoin…
En osaa sanoa, mitä sanoin kaiken keskellä, koska en muista sitä.
- Sinulla on koti Virginian Bassettissa. - Kolme.
Voit siis paeta kolmeen kotiin
piiloon tältä kaikelta.
Aivan.
Ajattelitko lainkaan, että halusit kauas koko tilanteesta?
En kertaakaan.
Minä olen ihminen, joka uskoo…
että jokainen valitsee kurssinsa toimimalla oikein…
ja pitää kiinni tuosta kurssista kovassakin myrskyssä.
EMME LUOVUTA ENNEN KUIN SAAMME KUURON REHTORIN
Haluamme kuuron rehtorin nyt!
Johtokunta tapaa teidät mielellään
yhdellä ehdolla.
Teidän täytyy avata kampus.
Ei käy!
Antakaa meille kuuro rehtori, niin avaamme kampuksen.
Johtokunta kieltäytyi siis tapaamasta meitä,
ellemme avaa kampusta.
Niin he sanoivat.
Voinko puhua loppuun?
Et!
Sitten keskustelua ei voi käydä. Näkemiin.
Jos ette halua neuvotella…
Mitä sanoit?
Johtokunta pyytää vain, että avaatte kampuksen
tapaamisen aikana.
Opiskelijat tyrmäsivät johtokunnan tarjouksen tavata,
jos opiskelijat antavat Gallaudetin avautua uudestaan.
Monet rakennukset ovat tyhjillään.
Erään luokan liitutaulut kertoivat tarinan hyvin.
"Ei opetusta tänään," siinä luki.
Tottelemattomia opiskelijoita kutsuttiin pettureiksi.
Mutta tuona maanantaina
monet opiskelijat alkoivat vastustella.
He eivät halunneet joutua pulaan.
He pelkäsivät, että se vaikuttaisi heidän arvosanoihinsa.
Jotkut opiskelijat eivät uskoneet, että rehtori voisi olla kuuro.
Selitin asiaa heille. "Meidän täytyy taivutella heitä."
He vain sanoivat: "En usko, että meillä voi olla kuuro rehtori.
Emme voi tehdä sellaista."
Se oli koko ajan mielessäni.
Olin todella huolissani.
En näyttänyt sitä, mutta tunsin sen vatsassani.
Pelottiko sinua?
Ei.
Kenellä avaimet ovat?
Jos valitsette joukostanne yhden edustajan,
he suostuvat kuuntelemaan.
Kuka… Kuka edustajanne on?
Silloin päätimme, että meidän pitää
valita johtaja.
Selvä. Meidän on nyt aika valita kuuro rehtori…
Kuvaile Timiä.
Hyvin innostunut ja energinen.
Haluamme, että Spilman poistetaan johtokunnan puheenjohtajan paikalta.
Kaikki olivat miehiä.
Pakotin itseni hyppäämään mukaan, koska minun oli pakko.
Spilmanilla on ehkä rahaa…
Miten kuvailisit Bridgettaa?
…mutta hänellä ei ole sydäntä kuuroille ihmisille.
Hän on vahva.
Hän on liberaali.
Bridgetta ei epäröinyt ajaa "naisten asioita".
Jerry ja muut olivat luokassa ja totesivat:
"Bridgetta jaksaa aina jankuttaa naisten oikeuksista."
Tuen naisia. Olen feministi.
Joku sanoi: "Jos merellä on pelastusvene täynnä kuuroja miehiä
tai pelastusvene täynnä kuulevia naisia,
kumpaan hyppäisit?"
Tuen naisrehtoria,
mutta kuurous on tärkeämpää.
Kuvaile Jerryä.
Hetki on koittanut. Sorto saa riittää!
Hän oli todella liikuttunut ja suuttuu helposti.
Hän hakkasi seinää nyrkillään
sen sijaan, että olisi etsinyt avainta ja avannut ovea.
Greg puolestaan
oli täysin vastakohtainen.
Hän oli järkevämpi.
Millainen ihminen Greg on?
Haluatko tosiaan puhua siitä?
Haluan.
Greg on hyvin hiljainen.
Hän viittoo pienesti.
Hän ei osoita tunteitaan.
Hän ei ole kaltaiseni suupaltti.
Energiani lentää käsieni kautta muihin ihmisiin.
Saan yleisön innostumaan.
Sitten päätimme yhdessä,
että Greg Hlibok olisi johtajamme.
Olimme kaikki samaa mieltä. Asia oli selvä.
Tunsin, ettei hän ollut oikea henkilö johtamaan meitä.
Greg Hlibok oli tavallinen insinööriopiskelija
Gallaudetin yliopistossa.
Hän sai käsivarteensa nauhan, joka symboloi opiskelijoiden pyrkimystä.
Hän on liikkeen johtaja.
…elää tämän kanssa, kunnes saamme…
kunnes onnistumme.
Tunsin, että tehtävän sai mies, joka ei tiennyt
mitään yhtikäs mistään.
Mutta tiesimme, että ilman suunnitelmaa häviäisimme.
Minä en tee päätöksiä.
Johdan vain tätä kokousta.
Päätän siis, kenellä on puheenvuoro.
Tapasimme yliopiston henkilökuntaa ja vanhoja opiskelijoita,
jotka olivat jo vuosia yrittäneet saada kuuron rehtorin.
Me pyrimme neuvomaan opiskelijoita.
Mitä seuraavaksi tapahtuu?
Mitä te opiskelijat aiotte?
Niinpä laadimme neljä vaatimusta. Neljä.
Yksi: Kuuro rehtori.
Emme tee mitään ennen kuin saamme kuuron rehtorin.
Kaksi: Spilman eroaa tehtävästään.
Kolme: Puolet johtokunnan jäsenistä on kuuroja.
He kehottivat meitä lisäämään neljännen vaatimuksen:
Ei kostotoimenpiteitä.
Niin opiskelijoiden oli turvallisempaa osallistua.
Jatkamme kamppailuamme,
kunnes vaatimuksemme hyväksytään.
Sitä opiskelijat tahtovat, eikö vain?
Ennen kaikkea rivimme eivät saa hajota.
Meidän on pysyttävä vahvoina, pitää yhtä ja olla vahvoja.
Avatkaa tämä portti, niin ongelmia ei tule.
Haluamme tämän portin auki.
Miksi avaisimme sen?
Mutta he yrittivät löytää uuden reitin kampukselle.
He leikkasivat aitaa salaa…
ja pääsivät läpi.
Oletan, että he ajattelivat: "Ai, pääsimme sisään!"
Sitten he tajusivat,
että olimme lukinneet myös toimistotilat.
Voitko lopettaa tuon?
Ehei. Jatka kuvaamista.
Yritän neuvotella. Voimmeko jutella hetken?
Saimme tietää,
että Spilman ja johtokunta
halusivat puhua kanssamme.
Silloin ei ollut tekstiviestejä.
Miten siis saimme opiskelijat kokoon?
Laukaisimme kaikki palohälyttimet.
Siitä kaikki tiesivät,
että heidän olisi mentävä ulos.
Muistan, että katsoin ulos ikkunasta
ja näin valtavan väkimassan.
Kentillä oli satoja ihmisiä
odottamassa Spilmania.
Mitä Gallaudet merkitsi teille sillä hetkellä?
Se on kiinnostava kysymys.
Minua melkein itkettää.
Ajattele sitä näin.
Olen täällä muukalainen.
Te kaikki kuulette.
Mutta kun menin Gallaudetiin…
se tuntui kodilta. Se oli minun maailmani.
Kun menin Gallaudetiin ensimmäisen vuoden opiskelijana,
se oli todellinen mekka.
Gallaudetiin tuli opiskelijoita aivan kaikenlaisista taustoista,
ja he löysivät siellä toisensa.
Sinne tuli kansainvälisiä opiskelijoita kaikkialta maailmasta.
Samanlaista paikkaa ei nimittäin ollut missään muualla.
Siellä kuurot saivat olla kuuroja.
Liikutuin saapuessani sinne.
Ikään kuin olisin mennyt toiseen maahan,
jossa kaikki puhuvat eri kieltä.
Kuinka voisin kuvailla, miten mukavalta
ja turvalliselta se tuntui?
Kuin olisin ollut perheeni parissa.
Gallaudet on yksinkertaisesti
kuuron yhteisön valo.
SPILMAN SAA LÄHTEÄ!
Emme voineet siis hyväksyä johtajaa,
joka ei ymmärtänyt maailmaamme.
Odotimme kaikki, että Spilman saapuisi…
ja saisimme kuulla, mitä sanottavaa hänellä oli.
Kun hän aloittaa, teidän on kuunneltava.
Jos hän ei suostu muuttamaan päätöstä,
marssimme ulos.
Hyvää iltapäivää kaikille.
Eilen Gallaudetin johtokunta
valitsi uuden rehtorin.
Enemmistö johtokunnan jäsenistä katsoi,
että tri Elisabeth Zinser täytti vaatimuksemme
lukuun ottamatta sitä,
ja myönnän, että se on tärkeä asia,
mutta lukuun ottamatta sitä,
että hänellä ei ole ymmärrystä ja laajaa tietoutta kuuroudesta.
Muuten hän täytti vaatimuksemme.
Oli miten oli…
Tämä henkilö on sitoutunut olemaan osa tätä instituutiota.
Hän on syvästi sitoutunut palvelemaan teitä
hyvänä, menestyvänä rehtorina.
Miten viittoisit sen, mitä Spilman teki?
Tämä käsi on alakynnessä.
Ja tämä on valta.
Hän on syvästi sitoutunut työskentelemään kanssanne
ja olemaan vahva tukipilari kuuroille kaikkialla.
Olen juuri tavannut johtokunnan.
He kieltäytyivät hyväksymästä vaatimuksiamme.
Kuulevat ihmiset luulevat olevansa parempia.
Meillä on sille sana.
Audisti.
Joskus he eivät tajua olevansa audisteja,
mutta joskus tajuavat.
Sitten joku laukaisi palohälyttimet.
On kovin vaikeaa puhua, kun täällä on niin meluisaa.
124 vuotta.
Riittää jo!
Hetkemme oli koittanut.
Sonnanjauhaminen sai loppua.
Kuuro rehtori nyt
YHDISTYKÄÄ YLIOPISTON YHDENVERTAISTAMISEKSI
Ei se minun korvissani ollut meluisaa.
Jos hän olisi osannut viittoa, melu ei olisi ollut ongelma.
Silent night
Holy night
All is calm
All is bright
Vartuin kuurossa ympäristössä.
Esteettömässä ympäristössä.
Holy infant so tender and mild
Silloin TV:ssä ei ollut tekstityksiä.
Yksi elämäni parhaista hetkistä
oli istua keittiönpöydän ympärillä viittomassa muiden kanssa.
Tuntikausia.
Välillä hakkasimme pöytää.
Juomiakin saattoi kaatua,
koska viittoessa kädet osuvat tavaroihin
ja kaatavat pöydälle kaikenlaista.
Varttuessani vanhempani huomasivat,
että pystyin kuulemaan hiukan.
Yritin käyttää kuulolaitteita,
joiden avulla saatoin puhua hiukan paremmin.
Pystyin puhumaan puhelimessa, mutta soitin vain mummilleni.
Ja joku sanoi: "Haloo?"
"Haloo?" Oho, kuulin sen.
"Mitä kuuluu?" "Hyvää."
"Miten päiväsi sujuu? Millainen sää on?"
Se tuntui minusta ihmeelliseltä.
Se paransi itsetuntoani. Ajattelin: "Minähän pystyn tähän."
Isäni sanoi: "Menet tavalliseen kouluun."
Hän ajatteli, että kuurojen koulu ei ollut samaa tasoa.
Hän valmistui insinööriksi ilman tulkkia.
Hän luki kaiken itsekseen.
Hän ajatteli: "Ei haittaa, vaikka olisit kuuro."
"Yritä vain puhua."
"Yritä lukea huulilta."
"Tee parhaasi."
Luokassa opettaja puhui.
Minä vain nyökkäilin ja esitin, että tiesin, mistä oli kyse.
Aina välillä kuulin jonkin sanan.
Raketti.
Mutta jos opettaja kääntyi toiseen suuntaan,
katsoi liitutaulua ja puhui samalla,
en tiennyt enää, mitä tapahtui.
Minua käskettiin istumaan eturivissä.
Muut lapset sanoivat…
"Korvasi ovat rikki."
Niin maailmastani tuli todella synkkä.
Se oli kuulevien maailma…
enkä kuulunut siihen.
Kello kahden jälkeen iltapäivällä
kampuksella alettiin huhuta, että rehtori Zinser oli saapumassa.
TIISTAI
Kolmantena päivänä…
Zinser sanoi tulevansa kampukselle.
Miten reagoitte siihen?
Sadat opiskelijat parveilivat porteilla kyltteineen.
MENE KOTIIN ZINSER!
Mitä sanotte opiskelijoillenne,
jotka sanovat: "Emme voi kunnioittaa sinua,"
koska et ole yksi meistä?
Uskon, että kunhan tutustumme toisiimme,
suhteestamme muodostuu hyvin lämmin
ja tuottoisa.
KUULEVA REHTORI VALITTU GALLAUDETIN JOHTOON
Elisabeth Zinserin akateemiseen taustaan kuuluu
sairaanhoitajaopintojen ylempi ja alempi tutkinto.
Ei kuitenkaan kokemusta kuurosta yhteisöstä.
MIKÄ ZINSER? PELKKÄ IMETTÄJÄ
Tri Zinser, varmistaisin,
että olette sairaanhoitaja ja väitellyt tohtori.
Meidän mielestämme hän ei ollut pätevä.
Pätevyys merkitsee, että hän ymmärtää kuurojen kulttuuria ja on kuuro.
Häntä ei ole kutsuttu. Hän ei ole tervetullut tänne.
Tämä ei ole hänen yliopistonsa.
Poliisi halusi avata yhden portin.
Meidän oli oltava varovaisempia.
Miten hän aikoi päästä kampukselle?
Voiko taksi ajaa sisään?
Haluamme nähdä kaikki, jotka taksissa ovat,
koska emme halua päästää Spilmania ja Zinseriä sisään.
Tähän on tultu. Opiskelijat kurkistavat poliisiautoihin
nähdäkseen, yrittääkö vastavalittu rehtori päästä kampukselle.
Seis.
Avatkaa takaluukku.
"Ei Zinseriä. Hyvä on. Voit ajaa kampukselle."
Eikä tämä ollut leikkiä.
Tunnuslause oli: "Etsikää hänet, heivatkaa hänet."
Kampus oli kuin salainen poliisin tukikohta,
jossa armeija tutkii autot pohjaa myöten peilillä.
Vain muutama auto sai ajaa barrikadien läpi.
Seis.
"Zinseriä ei näy."
Huhut kiersivät kampusta koko päivän.
Zinser oli määrä tuoda paikalle helikopterilla
ja jättää johonkin päin kampusta.
Muutama opiskelija juoksi ympäriinsä tarkkaillen helikopteria.
Jos he näkisivät sen laskeutuvan, he kävisivät maahan makaamaan.
Estämme Zinseriä tulemasta tänne,
kunnes näemme tuolla kuuron rehtorin.
Sen henkilön otamme lämpimästi vastaan.
Se on aivan varmaa. Emme ketään muuta.
King Jordan, Gallaudetin taideaineiden dekaani
ja yksi rehtorin paikan hakijoista
liittyi protestiin tarjotakseen tukeaan.
Hain rehtorin virkaa.
TRI KING JORDAN JOHTOKUNNAN JÄSEN
Olen kuuro mies. Lienee selvää, että haluaisin
nähdä Gallaudetissa kuuron rehtorin.
Kun ilmestyit kampukselle,
uskoitko opiskelijoiden onnistuvan,
jos olet täysin rehellinen?
En.
Selvä.
Hei. Olen I. King Jordan.
Luulen, että harva meistä uskoi opiskelijoiden onnistuvan.
Olen iloinen työstä, jota täällä on tehty
viimeisten kahdeksan kuukauden aikana. Mutta olen valmis…
Millainen mies I. King Jordan oli?
Hän vaikutti hyvin mukavalta ja kohteliaalta.
Hymyilevältä ja lämpimältä.
Yritän aina kertoa samaa viestiä.
Lakatkaa keskittymästä rajoituksiin.
Kaikki, jotka kävivät hänen kursseillaan, sanoivat,
että hän oli loistava professori.
Käyttäkää siis kaavaa
muuttujille Z ja Y…
- Y. - Y:n derivaatta, hyvä.
Hän oli kuuro…
mutta ei aivan kuuro.
Enää en kuule mitään.
En siis mitään. En kuule mitään ääniä.
Jos vieressäni olisi suihkumoottori, en kuulisi sitä.
- En lainkaan. - Ei ääntäkään.
Ei äänen ääntä.
Olin koko elämäni ollut kuuleva,
mutta ostin moottoripyörän.
Eräänä iltana ajoin sillä kotiin
ja törmäsin autoon.
Kun tulin tajuihini, en kuullut mitään.
Minua kehotettiin menemään Gallaudetiin, koska siellä saisin apua.
Ensimmäisenä päivänä yritin viittoa,
mutta jotkut vitsailivat kustannuksellani.
Ensimmäisellä luennolla katselin opettajaani…
mutta hän ei edes liikuttanut huuliaan.
Hän vain…
Hyvä luoja! Miten pystyn tähän?
Olin aivan ulkopuolinen.
Olemme suuri perhe. Vahva perhe. Ja haluan…
Opiskelijat tukivat minua kovasti rehtoriksi.
Kuurojen yhteisössä on kuitenkin ihmisiä,
joiden mielestä en ollut oikeasti kuuro.
Jos suostutte työskentelemään kanssani,
voimme todistaa maailmalle, että kuurot pystyvät mihin tahansa.
Kiitos.
Ja kuulevien yhteisössä on ihmisiä,
jotka eivät ymmärrä, millaista minulle oli olla kuuro.
En siis usko kuuluvani osittain molempiin maailmoihin.
Horjuin niiden välissä.
HALUAMME OIKEUTTA NYT
EMME HALUA KUULEVAA REKSIÄ
Tänään aion yrittää
luoda yhteyden opiskelijoihin
ja pyytää heitä antamaan minulle mahdollisuuden
toimia heidän kanssaan henkilökohtaisella tasolla.
Tiistai-iltapäivänä sain pyynnön
omalta esihenkilöltäni.
Minun piti auttaa Zinseriä tapaamaan opiskelijajohtajat.
Menin puhumaan opiskelijoille
ja kerroin heille puhelusta.
He pyysivät tapaamista kampuksella, ja vastauksemme oli ei.
He kysyivät, mitä haluamme tehdä.
Sanoin, että tapaamme heidät, mutta neutraalilla maaperällä.
Takanani opiskelijat saavat kuulla,
että tekeillä on tapaaminen opiskelijajohtajien
ja tri Zinserin välillä.
Opiskelijat sanoivat: "Pysykää vahvoina. Taistelkaa!"
Kuvitelkaa halpa motelli.
Zinser tuli sisään.
Hänellä oli yllään maskuliininen jakkupuku.
Hänessä oli jotain hyvin arvovaltaista.
Hänen piti näyttää valtansa.
"Minä olen pomo."
Mutta sitten hän alkoi puhua.
Hän sanoi vain: "Lupaan auttaa teitä monin tavoin.
Älkää huoliko.
Tulin auttamaan teitä."
Hänen taustansa oli lääketieteessä,
joten hänen käsityksensä
kuuroudesta on se…
että jotain täytyy korjata.
Hän toisteli samaa asiaa, jota olemme kuulleet jatkuvasti
vuosien ajan.
"Minun täytyy auttaa teitä.
Minun on tehtävä tämä hyväksenne."
"Korjataan rikkinäiset korvanne."
Erään ajattelusuuntauksen mukaan
kuurot voivat puhua.
PUHELIN KEKSITTIIN 2. KESÄKUUTA 1875
Kaikki alkoi Alexander Graham Bellistä.
Luulin, että hän oli amerikkalainen sankari.
Kun tiedät toisen puolen hänestä,
saatat muuttaa mielipidettäsi.
Hänen vaimonsa oli kuuro. Hänen äitinsäkin oli kuuro.
Hänen suurin ongelmansa oli se, miten yhteiskunta ylenkatsoi heitä.
Hänen silmissään heidät piti korjata.
Niinpä hän yritti synnyttää muutoksen kuurojen opetuksessa.
Maailma on ollut hiljainen paikka.
ÄÄNIFYSIOLOGIAN KOULU
Ääntä ei ole olemassa.
He eivät edes tiedä, mikä sana on.
Ilman sanoja ei voi olla ajatuksia.
Vain tunteita ilman todellisia sidoksia.
Kun menin kouluun,
minun oli käytävä joka päivä puhetunnilla.
Minut haettiin luokastani
puhetunnille.
Hän saa 3 000 tuntia yksilöllistä puhevalmennusta
ja oppii muodostamaan suullaan sanoja, joita hän ei voi kuulla.
Minun piti laittaa käteni opettajan nenälle.
Hän oppii tuntemaan hengityksen ilmavirran,
joka eri äänistä syntyy, ja tutkii huulten liikkeitä peilillä.
Hyvä. Pidä se tiukkana.
Olin puheterapiakuukauden mallilapsi.
BRIDGETTA EI KUULE… MUTTA HÄN OPPII
Sitä mainostettiin näin:
"Tämä tyttö oppii puhumaan ja kuulemaan."
Bell Telephone Labsin luomien laitteiden avulla
voidaan testata lapsia ja selvittää tarkalleen,
miten vakava heidän kuulonalenemansa on.
Erityiskoulutetut opettajat auttavat heitä.
Laitoin kuulokkeet päähäni ja otin lähettimen,
jota pidin rintani päällä.
Suoraan opettajan lähettimestä
oppilaiden kuulolaitteisiin liitetty yhteys
vahvistaa heidän kuulemansa ääntä.
Meitä kiellettiin käyttämästä viittomakieltä,
mutta kun opettaja käänsi päänsä, viitoimme toisillemme salaa,
kunnes opettaja kääntyi taas.
Jos laitamme lapsen viittomakieliseen ympäristöön,
hän oppii viittomaan.
Jos laitamme lapsen puhuvaan ympäristöön, hän oppii puhumaan.
Eikä se ole julmaa.
Jos viitoimme, meitä lyötiin viivoittimella sormille.
Opin muodostamaan CH-äänteen.
Opettajani olivat riemuissaan.
"Osaat muodostaa CH-äänteen!"
Sitten opettaja keskeytti tunnin
ja kutsui muut opettajat eri luokkahuoneista
tulemaan käytävään,
ja he kaikki sanoivat: "Voisitko sanoa äänteen uudestaan?"
Kaikki olivat ällistyneitä.
Itseluottamukseni vahvistui siitä kovasti.
Viidennellä luokalla esiinnyin näytelmässä.
Se oli Joulukertomus.
Siinä ei ollut viittomista.
Kaikki vain puhuivat…
ja yleisössä oli kuulevia ihmisiä.
He taputtivat meille,
ikään kuin olisimme onnistuneet upeasti.
Se tuntui hienolta.
Näytelmän päätyttyä
kysyimme heiltä: "Ymmärsittekö tuosta mitään?"
Ja kuulevat ihmiset sanoivat:
"Emme ymmärtäneet mitään."
Meidät pakotettiin olemaan kuulevia ja ajattelemaan kuin kuulevat ihmiset.
Teen joulukortin.
Haluan, että pidät tauon.
Teen…
Opettajat olivat kertoneet vanhemmilleni:
"Tyttärenne ei edisty hyvin."
Ikään kuin he olisivat ajatelleet: "Etkö kuule tai puhu?"
"Olet tyhmä."
Täätin kaanun…
Unohdit osan.
Viittomakieli on oma kielensä.
Viittominen on minulle erittäin tärkeää.
Se on osa meitä.
He näkevät kuurot huonona asiana.
Se on kuin vika
tai virhe.
Olemme maisia.
Emme ole vammaisia.
Zinser sanoi:
"Hankin opettajan opettamaan minulle viittomakieltä
ja opin viittomaan."
"Pystyn kommunikoimaan kanssanne parin kuukauden päästä."
Et ymmärrä.
Viittomakielen opettelu vie monta vuotta.
Sinun on elettävä, nukuttava, syötävä ja hengitettävä kuurojen kanssa,
jotta voit ymmärtää heidän turhautumisensa ja sortonsa.
He sanoivat ei kaikkeen, mitä hän sanoi.
"Emme hyväksy tuota. Mahdotonta.
Et voi milloinkaan olla Gallaudetin rehtori."
Olin hämmästynyt.
Niinpä me lähdimme.
Hänen yrityksensä epäonnistui.
Palasimme kampukselle.
Sillä hetkellä
välillämme vallitsi todella syvä ymmärrys.
Tunsimme suurta voimaannusta.
Aloimme uskoa itseemme.
Uskoimme, että voimme voittaa.
Nämä ovat johtajamme.
Näimme toivoa.
Tri Zinser on ilmeisesti matkalla…
Press Clubille.
Hänen on määrä saapua pian.
Emme kuitenkaan halua pidätellä teitä liian kauan.
Rouva Spilman voi aloittaa tilaisuuden.
Zinser istui etupenkillä, ja minä olin takapenkillä.
Näin, että hän piteli puhelintaan ja puhui.
Eikä minulla ollut tulkkia.
Hyvää iltapäivää, naiset ja herrat.
Tämän tilaisuuden tarkoitus
on koota Gallaudetin yliopiston johtokunta
antamaan julkinen lausunto.
Sanoin: "Voit jättää minut Gallaudetille."
Hän sanoi: "Ei.
Menemme National Press Clubille."
Minut oli lukittu autoon.
Seisomme rinnakkain.
Hei, tri Zinser.
Yllätyksekseni suora esihenkilöni
tarttui käsivarteeni ja sanoi: "Nyt sinun täytyy mennä
tukemaan johtokuntaa."
Haluaisin esitellä teille…
tri King Jordanin.
Ehkä voisitte sanoa sanasen
tilanteestamme näille ihmisille.
Haluan teidän tietävän, että minun täytyy toimia
Gallaudetin parhaaksi.
Dekaanina velvollisuuteni on
antaa hänelle täysi tukeni.
Pyydättekö opiskelijoita lopettamaan protestinsa?
Tämä on ollut minulle hyvin vaikea tilanne,
ja haluan teidän tietävän sen.
Valitettavasti olen joutunut tässä huomion keskipisteeksi.
Se oli minulle todella vaikeaa.
Olinhan dekaani, ja he olisivat voineet erottaa minut.
Onko protestin mielestänne jo aika loppua?
Kyllä on.
Minusta on heidän aika aloittaa tuloksellinen keskustelu
Gallaudetin seitsemännen rehtorin kanssa.
Kiitos.
Olin järkyttynyt.
Yritimme auttaa häntä,
mutta hän menee tekemään niin
ja vaihtamaan puolia.
Tämä on ollut minulle hyvin vaikea tilanne.
Haluan, että tiedätte sen.
Olet niin heikko! Katso tätä!
Haluamme tukea sinua!
Dekaanina velvollisuuteni on antaa hänelle täysi tukeni
prosessin aikana.
Tunsin itseni petetyksi.
Ajattelin mielessäni:
"Hän ei ole oikeasti kuuro."
Arvot, jotka hän omaksui kasvatuksensa aikana,
perustuivat kuulevien maailmaan, ja ne pysyivät hänessä.
Jos hän olisi syntynyt kuuroksi, hän ei olisi pettänyt meitä.
Olin vain yksi ehdokas tähän virkaan
ja olen kuuro,
joten olen saanut enemmän huomiota kuin olisin ansainnut.
Kampuksella opiskelijat saivat kuulla,
mitä lehdistötilaisuudessa sanottiin.
Se oli meille surkea hetki.
Odotan, että opiskelijat auttavat minua
opettamaan maailmaa kuuroudesta ja viittomakielestä, ja aloitan nyt.
He voittavat aina.
Se lietsoi opiskelijoiden raivoa.
Nyt asiat ovat sekaisin,
kuten tiedätte.
Kampuksella tilanteen hallinta on pettänyt täysin.
Jos tilanne yltyy yhtään enempää,
minun täytyy toimia, jotta se saadaan taas hallintaan.
Pääuutisemme tänään: Johtokunta vietti päivän
tehden suunnitelmia,
joiden avulla Gallaudetin kampus voidaan taas saada hallintaan.
Toistelimme kaikille: "Ei väkivaltaa, ei vaurioita.
Ei väkivaltaa, ei vaurioita."
Ilmeisesti meidän täytyy pidättää joukko ihmisiä.
EMME LUOVUTA!!!
Meillä oli jo yksi stereotyypia.
"Jos he eivät puhu, he ovat tyhmiä."
Entä jos lisäämme siihen väkivaltaa?
Siirtykää jalkakäytävältä.
Media oli paikalla kameroineen.
Jos olisimme alkaneet mellakoida, olisimme menettäneet kaiken tuen.
Me tarvitsimme ulkoista tukea, eritoten medialta.
Paikalla oli paljon kameroita.
Uhkaukset, pelottelu, mielenosoitukset, tottelemattomuus…
Haluan tietää tarkalleen, mitä tapahtuu
ennen kuin teette mitään.
Tämä on pääkirjoitus: "Opiskelijat eivät näytä käsittävän,
millaista vahinkoa tämä aktivismihanke voi aiheuttaa
oppilaitoksen maineelle."
Poliisi löi erästä opiskelijaa kasvoihin.
Kuka ikinä tuon kirjoitti…
haista paska!
Ymmärtääkseni amerikkalaiset veronmaksajat
kustantavat 75 prosenttia oppilaitoksen kuluista.
Entä, jos kongressi sanoisi: "Leikkaamme rahoitusta,
kunnes palaatte luennoillenne"?
Entä jos kaikki räjähtää käsiin…
ja kongressi vetää pois kaiken rahoituksen?
Gallaudet suljetaan.
KESKIVIIKKO
Kun keskiviikko koitti,
olimme valvoneet jo kolme yötä.
KUURO REKSI NYT!
Emme olleet syöneet kovin paljon.
Ihmiset alkoivat uupua.
Olette varmasti väsyneitä,
joten pidän kokouksen lyhyenä.
Joku ilmoitti, että meille on tarjottu haastattelua
samana iltana valtakunnallisessa TV:ssä.
Yleisöä voisi olla miljoona.
Minulta kysyttiin, voisinko puhua suorassa lähetyksessä
Zinserin kanssa.
Halusitko sinä tehdä sen?
Limusiinissa olin todella hermona.
Olin saanut ison vastuun.
Tämä oli viimeinen tilaisuutemme tulla kuulluiksi.
Niinpä laitoin itselleni kuulolaitteen.
Haluan kuulla,
koska haluan olla tietoinen ympäristöstäni.
Suora lähetys minuutin kuluttua.
- Kerro, kun olet valmis. - Kamera käy.
Gallaudetin kuurojen yliopiston opiskelijoiden väite on,
että koulun hallinto kieltäytyy kuuntelemasta heitä.
Sen vuoksi he ovat sulkeneet koulun.
Olin asuntolassa ystävieni kanssa.
Opiskelijoita oli kerääntynyt moniin huoneisiin.
Hänkin on vieraanamme.
Samoin Gallaudetin opiskelijakunnan puheenjohtaja, Greg.
Yhdeksän, kahdeksan, seitsemän, kuusi…
…viisi, neljä, kolme, kaksi, yksi.
Aloitetaan!
Tervetuloa ABC News Nightlineen,
suorana lähetyksenä Washingtonista, juontajana Ted Koppel.
Se voi tuntua hieman häiritsevältä,
mutta jos jonkin ohjelman sisällön
tulee olla myös kuulorajoitteisten saavutettavissa,
tällä kertaa se on erityisesti tarpeen.
Hyvin monet kuurot tai kuulorajoitteiset ihmiset
eivät saa käyttöönsä tekstitystä, joten nyt kaikki saavat lukea sen.
KUN KUUNTELETTE JA KATSOTTE TARINAA,
JOKA ON ÄÄRIMMÄISEN TÄRKEÄ MAAMME KUULORAJOITTEISILLE.
Suora lähetys alkaa 90 sekunnin kuluttua.
Minun piti yrittää muistaa valtavan monta asiaa,
ja ne kaikki sinkoilivat mielessäni.
Joku neuvoi minua mediasuhdeosastolta,
jouduin käymään meikissä, ja joku yritti koko ajan puhua minulle.
Ajattelin: "Tämä on liikaa.
Minun täytyy keskittyä."
Sitten sanoin itselleni:
"Olen kuuro.
Se on olennainen osa minua."
"En voi tehdä muuta…
kuin olla oma itseni."
Neljä, kolme, kaksi, yksi.
Tri Zinser…
Eikö teidän jossain kohdassa täydy vain todeta,
että yliopiston täytyy voida hoitaa tehtävänsä,
ja jos se ei onnistu alaisuudessanne, sen täytyy valita joku muu?
Uskon tällä hetkellä,
että minulle välitetään hyvin vahvaa toivetta
irtisanoutua tehtävästäni,
mutten usko, että tuo toive tulee aivan kaikilta.
Olen saanut myös paljon tukea…
Miten Zinser suoriutui?
Hän oli hyvin ammattimainen.
Olen saanut tukea King Jordanilta.
Hyvin tyyni.
Greg, kysyn sinulta:
Olisitko valmis
luomaan jonkinlaisen ratkaisun, joka hyödyttäisi kaikkia?
Tämä tilanne ei hyödytä ketään.
No, Ted…
Osoitan sanani tri Zinserille,
koska haluan reagoida siihen, mitä hän äsken sanoi.
Pyydän sinua vastaamaan tarkemmin kysymykseeni,
joka siis on tämä:
Monet ovat puhuneet vuoropuhelusta,
mutta olisiko mahdollista, että huomenna te…
Miten Greg suoriutui?
Se vaikutti tältä:
"Puhut minulle, ja olen valtakunnallisessa TV:ssä."
Hän oli epävarma.
…että istuisitte alas ja sopisitte jotain yhdessä.
Kouluvuosi alkaa olla lopussa,
ja tämä tilanne on varmasti keskeyttänyt monen elämän.
Eikö vuoropuhelu voisi nyt tarjota jonkinlaista ratkaisua?
Istuin siinä ja ajattelin: "Tämä ei mene kovin hyvin."
Ehkä minua pelotti.
Olen sitoutunut ottamaan velvollisuudet,
jotka viime sunnuntaina suostuin kantamaan,
kunnes johtokunta päättää pyytää minua irtisanoutumaan…
Hän vain istui siinä.
Asenteeni on se, että minut kutsuttiin rehtoriksi…
Hänen asenteensa oli sama kuin useimmilla kuuroilla.
Aivan kuin isälläni.
"Laitatteko minut kellariin. Hyvä on."
Hän vain hyväksyi sen.
Se on tapa.
He ovat tehneet niin kauan
ja uskovat vahvasti,
että kuurot eivät pysty mihinkään.
Tehkää, mitä käsketään.
Pysykää lestissänne.
Heille on aina kerrottu, etteivät he pysty, ja he sisäistivät sen.
Ja sen vuoksi nuo sanat "eivät pysty"…
ovat syöpyneet heidän mieleensä.
KYSYN VIELÄ YHDEN ASIAN. SITTEN PÄÄTÄMME KESKUSTELUN.
Tri Zinser,
Tiedän, että ymmärrätte tilanteen, koska olette empaattinen ihminen,
mutta voitteko ymmärtää sen niin hyvin,
että voisitte jopa sanoa:
"Jos tämä asia on niin tärkeä
niin monille ihmisille, minä irtisanoudun?"
Johtokunnalla on valta tehdä päätös siitä,
kenestä tulee seuraava rehtori. Minulla sitä valtaa ei ole.
Viimeiset 30 sekuntia.
Kiitos, Ted. Uskon,
että kuuroilla ihmisillä on paljon kykyjä…
Todista se!
Voinko puhua loppuun?
Uskon aidosti… Uskon todella,
että jonain päivänä kuurot voivat…
Tuo on vanha loru. Olen väsynyt tuohon.
Kuuroille sanotaan aina: "Jonain päivänä voitte…"
Siitä täytyy tehdä loppu.
Olemme kuulleet sitä 124 vuotta.
Olemme väsyneet kuulemaan siitä.
Lopussa hän alkoi puhua.
Tämä on inhottava kierre.
Jokainen uusi rehtori sanoo: "Jonain päivänä."
Vanhatkin rehtorit ovat sanoneet niin.
Taidamme ylittää aikamme.
Tri Zinserin täytyy vastata tähän.
Kiitos, Ted. Haluan ilmaista, että yliopisto ansaitsee
vahvaa johtamista myös tulevaisuudessa,
- olipa kyse… - Anteeksi.
Väitättekö, ettei kuuro rehtori kykene johtamaan vahvasti?
En ollenkaan.
Greg, olen pahoillani, että sanani suututtivat sinut.
Gregin viittomat muuttuivat kiihkeämmiksi.
Se siis osoittaa, että entiset rehtorit
ovat epäonnistuneet, koska he eivät ole tuottaneet kuuroja johtajia.
Hän löysi äänensä.
Muistakaa, että johtokunnassa on 17 kuulevaa jäsentä.
Harva heistä osaa viittomakieltä.
Kukaan heistä ei tiedä mitään kuuroista.
He tapaavat kolme kertaa vuodessa, äänestävät ja lähtevät.
Halusin olla niin kuuro kuin mahdollista.
He eivät tiedä mitään kuuroudesta,
joten tri Zinserin ei pitäisi seurata johtokuntaa.
Heidän pitäisi seurata vaatimuksiamme ja halujamme, koska me tiedämme.
Meidän täytyy valitettavasti
päättää keskustelumme.
Raporttimme oli siinä. Olen Ted Kop…
TORSTAI
TÖÖTTÄÄ JOS HALUAT KUURON REKSIN
Opiskelijat innostuvat, kun auton torvet, joita he eivät kuule,
soittavat heille tukeaan.
KUUROJEN VOIMAA ANNA AMERIKAN NÄHDÄ/KUULLA MEIDÄT
Ihmiset vilkuttivat ikkunoistaan.
TÖÖTTÄÄ
Se oli kuin… Anteeksi!
Anteeksi.
Tuo on kuulevien juttuja. Tiedän kyllä.
Avasin sanomalehden ja näin sen etusivun.
KANSALLISET RYHMÄT LIITTYVÄT PROTESTIIN
Sain kylmiä väreitä.
Se alkoi opiskelijakapinana
maan ainoassa kuurojen yliopistossa
ja saa nyt valtakunnallista huomiota.
Tunnen myötätuntoa opiskelijoita kohtaan.
Se on tärkeä protesti.
Minusta se on hyvä idea.
Se räjähti ja jatkui vahvasti.
Ympäri maata tulee lisää puheluita,
tukea sekä dollareita.
Rahalahjoitukset voi lähettää
valtakunnalliselle kuurojen yhdistykselle, joka hoitaa "Kuuro rehtori" -kampanjaa.
Opiskelijat sanovat keränneensä
jo yli 27 000 dollaria.
Me vahvistumme,
ja joukkomme vain kasvaa.
Minulta pyydettiin alati haastatteluita.
Greg Hlebok.
Hlibok.
Hän on Greg Hillbok.
Joku ojensi minulle mikrofonin.
Sanoin: "En tarvitse tuota, kiitos vain."
Eivätkö he mielestäsi
ajattele yliopiston parasta?
Eivät.
Ymmärtääksemme
bussilasteittain ihmisiä saapuu ympäri maata
osallistumaan protestiin.
Olemme kuulleet eri puolilta maata
mutta myös eri puolilta maailmaa.
Ruotsista, Saksasta, Afrikasta.
Saimme faksin Kiinasta.
En ymmärtänyt kiinan kieltä,
mutta kuvassa oli ihminen, joka osoitti suosiotaan.
Se on aisliikkeemme alku.
Opiskelijoita on sorrettu.
Mitä tarkoitat sillä?
Puhuvatko valkoiset ihmiset mustien puolesta yliopistossa?
Kaduilla oli paljon afroamerikkalaista väkeä,
joka hurrasi meille.
He ymmärsivät.
…TOIMIA KUULEVASSA MAAILMASSA!
Vuosien ajan kuurot ovat olleet passiivinen vähemmistö.
Tällä viikolla heistä on tullut vaativia.
Kuulevat sanovat, mitä voivat tehdä hyväksemme.
Heillä on tapana sanoa: "Autamme teitä."
Me kuitenkin haluamme…
- Tehdä sen itse? - Niin.
Ilmaisemme pettymyksemme
johtokunnan toimintaan. Gallaudetin opiskelijat ovat oikeassa.
Johtokunnan on aika myöntää virheensä.
Emme aio lopettaa.
Jatkamme taisteluamme.
Ennen olimme pimennossa…
ja nyt maailma näkee meidät.
Vahvistumme yhä enemmän.
ja nyt olemme todella vahvoja.
Siihen asti olin pitänyt sitä vain opiskelijaprotestina.
Meni tovi ennen kuin käsitin,
ettei se ollut vain protesti.
Se oli vallankumous.
En voinut olla miettimättä:
"Mitä menin tekemään?"
"Olen nyt dekaani…
mutta olen kuuro ikuisesti."
Eilen
annoin lausunnon, jossa tunnustin johtokunnan laillisen vallan
nimetä uusi rehtori Gallaudetin yliopistolle.
Todellisuudessa oma reaktioni johtokunnan päätökseen
oli ja on suuttumus.
Minun täytyy nyt julkisesti antaa tukeni
Gallaudetin yhteisön näkemykselle.
King sanoi: "Tein virheen."
Me ajattelimme: "Oho!"
Sanomme usein, että paras opettaja
on hyvä oppija.
Gallaudetin yliopisto on oppinut valtavasti opiskelijoiltaan.
Heistä on tullut meidän opettajiamme.
Kaikki kuurot ihmiset ovat heille kiitollisuudenvelassa,
koska he ovat todenneet, että aikamme on nyt tullut.
Seuraani liittyy nyt
Bridget Bourne, yksi opiskelijoiden johtajista.
Voitko kertoa, miten opiskelijat ovat reagoineet
tri Jordanin uuteen lausuntoon?
Hän on herännyt.
Ajattelin: "Tajuan sen."
Hänestä tuli parempi, uusi kuuro ihminen.
Hän tajusi, ettei ollut menettänyt mitään.
Ei.
Kuuroudessa ei ole mitään vikaa.
Eilen seisoitte rehtori Zinserin rinnalla.
Jos he seuraavat tätä nyt,
millaisen viestin haluaisitte heille lähettää?
Haluan pyytää tri Zinseriä tutkimaan sydäntään
näkemään, mitä maassamme tapahtuu,
ja ajattelemaan vakavasti,
mitä tämä merkitsee kuurojen maailmalle.
ONKO GREG SIELLÄ GA
Saavuin Gallaudetin yliopistoon
kasvavan kriisin keskelle.
Minä heräsin…
Edellisenä iltana kaikkien nukkuessa
oli ilmeisesti järjestetty lehdistötilaisuus.
Tämä virka on symbolisesti niin tärkeä,
että meidän täytyy reagoida tuohon suurempaan asiaan.
Niinpä totean,
että paras tapa palauttaa järjestys
on irtisanoutua tehtävästäni.
Vau, hän irtisanoutui!
Kaikki sanoivat: "Sinulle on tekstipuhelu."
Minun oli mentävä kampukselle.
SUNNUNTAI
Nousin autoon, ja he tulivat perässä.
En ehtinyt edes sulkea auton ovea.
Tekstipuhelu tapahtui lasikopissa.
Se oli kuin akvaario, ja kaikki tuijottivat minua.
TÄSSÄ GREG GA
Olin aivan Gregin vieressä.
Paikalla olivat Tim, Bridgetta, me neljä.
Olimme todella läheisiä.
Viestissä luki: "Keitä sisaruksesi ovat?"
Se vahvisti, etten ole huijari.
…Jane Bassett Spilman.
haluaa jakaa lausunnon kanssanne.
Rouva Spilman?
Hyvää iltaa.
Kuten olemme tällä viikolla tajunneet,
keskinäisessä ymmärryksessämme on suuria aukkoja
edessämme olevien ongelmien suhteen.
Tiettyjen ihmisten mielestä minusta on tullut este
yliopiston tulevaisuudelle.
HALUAN ILMOITTAA…
Ja koska välitän syvästi Gallaudetin tulevaisuudesta,
aion poistaa tuon esteen.
Irtisanouduin tänään tehtävästäni.
SPILMAN ON ERONNUT
Koppi tärisi.
Tekstipuhelimessa alkoi juosta outoja kirjaimia.
Johtokuntaa ei pyydetty
vain valitsemaan rehtoria,
vaan auttamaan erään unelman toteuttamisessa.
Nostaa kuuro henkilö
rehtorin asemaan
maailman suurimmassa
ja tärkeimmässä
kuurojen ja kuulorajoitteisten yliopistossa.
I KING ON REHTORI
Opiskelijat ja heidän johtajansa:
Tim,
Bridgetta,
Greg,
Jerry.
Olette löytäneet yhtenäisyyden,
rakentaneet sisua ja tarkoitusta,
osoittaneet rohkeutta
ja löytäneet voiman
vaikuttaa omaan tulevaisuuteenne.
Tänään Gallaudetin opiskelijat
iloitsevat uudesta aikakaudesta.
Opiskelijat eivät joudu vastuuseen
protestinsa takia,
ja johtokuntaan tulee kuurojen jäsenten enemmistö.
King! King! King!
Tällä viikolla voimme sanoa,
että me kaikki yhdessä
voitimme haluttomuutemme taistella oikeuksiemme puolesta.
Kuurojen voimaa!
Kuurojen voimaa! Kuurojen voimaa!
Miltäkö minusta tuntuu?
Olen riemuissani.
En osaa kuvailla sitä.
Tunsin itseni todella ylpeäksi.
En ollut koskaan ollut niin ylpeä
kuuroudestani.
Olemme yhtä!
Unohdimme hetkessä,
mitä kaikkea välillämme oli sillä viikolla tapahtunut.
Saamme aina kuulla: "Ette pysty, ette pysty."
Me vastasimme: "Ei tällä kertaa.
Kuurot pystyvät."
Katsoin ympärilleni ja ajattelin,
ettei kuurous estä saavuttamasta asioita kuulevassa maailmassa.
Muistat tämän ikuisesti!
Puhuin vaarini kanssa.
Hän sanoi: "Olit oikeassa."
Sydämeni tuntui täydeltä,
kun vaarini sanoi minulle niin.
Olin kai tehnyt jotain oikein.
Maailman silmissä emme ole mitään!
Olemmeko jotain?
Olemme!
- Olemmeko jotain? - Olemme!
Meidät kuullaan!
GALLAUDETIN VOITTO OLI OSA SUUREMPAA LIIKETTÄ
ERI RAJOITTEIDEN KANSSA ELÄVIEN OIKEUKSISTA.
KAKSI VUOTTA MYÖHEMMIN KONGRESSI HYVÄKSYI
LAIN RAJOITTEIDEN KANSSA ELÄVISTÄ AMERIKKALAISISTA.
I. KING JORDAN PALVELI GALLAUDETIN REHTORINA 18 VUOTTA,
JA HÄNEN JÄLKEENSÄ VIRKAAN ON VALITTU VAIN KUUROJA HENKILÖITÄ.
Tekstitys: Elina Adams